CELEX: 62020CN0190
Language: fi
Date: 2020-05-05 00:00:00
Title: Asia C-190/20: Ennakkoratkaisupyyntö, jonka Bundesgerichtshof (Saksa) on esittänyt 5.5.2020 – DocMorris NV v. Apothekerkammer Nordrhein

24.8.2020   
            
            
               FI
            
            
               Euroopan unionin virallinen lehti
            
            
               C 279/26
            
         
      Ennakkoratkaisupyyntö, jonka Bundesgerichtshof (Saksa) on esittänyt 5.5.2020 – DocMorris NV v. Apothekerkammer Nordrhein
      (Asia C-190/20)
      (2020/C 279/36)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesgerichtshof
      
         Pääasian asianosaiset
      
      
         Revision-menettelyn valittaja: DocMorris NV
      
         Revision-menettelyn vastapuoli: Apothekerkammer Nordrhein
      
         Ennakkoratkaisukysymys
      
      Onko direktiivin 2001/83/EY (1) VIII osaston ja erityisesti sen 87 artiklan 3 kohdan mukaista, jos kansallista säännöstä (tässä tapauksessa HWG:n 7 §:n 1 momentin ensimmäistä virkettä) tulkitaan siten, että siinä kielletään toiseen jäsenvaltioon sijoittautunutta postimyyntiapteekkia mainostamasta asiakkaille tarjoamalla osallistumista arvontaan, kun osallistuminen edellyttää lääkemääräyksen antamista lääkemääräystä edellyttävästä ihmisille tarkoitetusta lääkkeestä, arvottava voitto ei ole lääke vaan jokin toinen esine (tässä tapauksessa 2 500 euron arvoinen sähköpolkupyörä ja sähköhammasharjoja) eikä ole pelättävissä, että tällä kannustettaisiin lääkkeiden epätarkoituksenmukaiseen ja liialliseen käyttöön?
      
         (1)  ihmisille tarkoitettuja lääkkeitä koskevista yhteisön säännöistä 6.11.2001 annetun Euroopan parlamentin ja neuvoston direktiivin 2001/83/EY (EYVL 2001, L 311, s. 67).